Source: https://poziarne.sk/odstupove-vzdialenosti-rodinnych-domov/
Timestamp: 2020-06-03 08:23:51+00:00
Document Index: 8115187

Matched Legal Cases: ['§ 6', '§ 6', '§ 6', '§ 6', '§ 6', '§ 6', '§ 6', '§ 6', '§ 80', '§ 79', '§6']

Odstupové vzdialenosti rodinných domov
0948 181 639 vladislavkoban@gmail.com
Odporúčania riešení
Musí mať rodinný dom projekt požiarnej ochrany?
Musí mať starší rodinný dom projekt požiarnej ochrany?
Povinnosti a Pokuty
Požiarnobezpečnostné značky
Viazanie A4
od Ing. Vladislav Koban | sep 16, 2018 | Požiarny projekt | 6 komentáre
Vzájomné odstupy stavieb musia spĺňať požiadavky urbanistické, architektonické, životného prostredia, hygienické, veterinárne, ochrany povrchových a podzemných vôd, ochrany pamiatok, požiarnej bezpečnosti, civilnej ochrany, požiadavky na denné osvetlenie a preslnenie a na zachovanie pohody bývania. Odstupy musia umožňovať údržbu stavieb a užívanie priestorov medzi stavbami na technické alebo iné vybavenie územia a činnosti, ktoré súvisia s funkčným využívaním územia. Vyhláška č. 532/2002 Z. z. § 6 ods. 1
Stavbu možno umiestniť na hranici pozemku, len ak jej umiestnením nebude trvalo obmedzené užívanie susedného pozemku na určený účel. Vyhláška č. 532/2002 Z. z. § 6 ods. 2
Ak rodinné domy vytvárajú medzi sebou voľný priestor, vzdialenosť medzi nimi nesmie byť menšia ako 7 m. Vzdialenosť rodinných domov od spoločných hraníc pozemkov nesmie byť menšia ako 2 m. Vyhláška č. 532/2002 Z. z. § 6 ods. 3
V stiesnených územných podmienkach možno vzdialenosť medzi rodinnými domami znížiť až na 4 m, ak v žiadnej z protiľahlých častí stien nie sú okná obytných miestností; v týchto prípadoch sa nevyžaduje dodržanie vzdialeností od spoločných hraníc pozemkov podľa odseku 3. Vyhláška č. 532/2002 Z. z. § 6 ods. 4
Iné riešenia vzdialeností rodinných domov, ako sú ustanovené v odsekoch 3 a 4, možno určiť iba na podklade výpočtov a meraní preukazujúcich splnenie požiadaviek na vzájomné vzdialenosti podľa odseku 1 alebo podľa územného plánu zóny. Vyhláška č. 532/2002 Z. z. § 6 ods. 5
Vzdialenosť priečelí budov, v ktorých sú okná obytných miestností, musí byť najmenej 3 m od okraja pozemnej komunikácie; táto požiadavka neplatí pre budovy umiestňované v stavebných medzerách radovej zástavby. Vyhláška č. 532/2002 Z. z. § 6 ods. 6
Vzájomné odstupy a vzdialenosti treba merať na najkratších spojniciach medzi vonkajšími povrchmi obvodových stien, ďalej od hraníc pozemkov a okrajov pozemnej komunikácie. Vystupujúca časť stavby sa zohľadňuje, ak vystupuje viac ako 1,50 m od steny. Vyhláška č. 532/2002 Z. z. § 6 ods. 7
Odstupová vzdialenosť rodinných domov v zmysle vyhlášky č. 532/2002 Z. z. § 6 ods. 3 a 4 nesmie byť menšia ako 7 m, prípadne 4 m a odstupová vzdialenosť od hranice pozemku nesmie byť menej ako 2 m. Túto odstupovú vzdialenosť možno zmenšíť podľa ods. 5 iba na základe výpočtov požiarnej bezpečnosti.
Odporúčam dať si spraviť prepočet odstupových vzdialeností ešte pred umiestnením rodinného domu. Odstupové vzdialenosti sa odvíjajú od veľkosti okien a dverí v stene, ale aj od toho, či sú steny zateplené s EPS alebo MW, pri zateplení s horľavou izoláciou – EPS hr. 150 mm vzniká takzvaná čiastočne požiarne otvorená plocha, ktorá sa zahŕňa do plochy požiarne otvorených plôch (okná, dvere, zateplenie s EPS). Čim väčšia požiarne otvorená plocha, tym väčšie odstupové vzdialenosti.
Požiarna bezpečnosť rodinného domu s garážou a jeho odstupové vzdialenosti.
Požiarna bezpečnosť rodinného domu spojeného s dielňou a jeho odstupové vzdialenosti.
1až3
Charakteristika odstupovéj vzdialenosti z pohľadu požiarnej bezpečnosti
Odstupová vzdialenosť je kolmá vzdialenosť medzi povrchom požiarne otvorenej plochy alebo medzi povrchom zrovnávacej roviny požiarne otvorených plôch stavby (steny s oknami, dverami) a medzi hranicou požiarne nebezpečného priestoru. Vyhláška č. 94/2004 Z. z. § 80 ods. 1
Požiarne nebezpečný priestor je priestor okolo stavby, z ktorého sa môže preniesť požiar sálaním tepla alebo padajúcimi časťami horiacej konštrukcie. Vyhláška č. 94/2004 Z. z. § 79 ods. 1
Odstupová vzdialenosť zo susedovej stavby nesmie zasahovať do požiarne otvorených plôch Vašej stavby (okná dvere, zateplenie s EPS), inak hrozí, že ak, bude horieť u suseda, vyhoríte aj vy.
Požiarny projekt►
Facebookové komentáre
Tomáš Ovsianka 17. septembra 2019 o 8:33
Pán Koban, pekne Vás pozdravujem. Prosím Vás o radu, či z pohľadu požiarnej bezpečnosti môžeme úspešne namietať vo veci: Vlastníme RD, ktorý je situovaný z východnej strany cca 1m od hranice pozemkov. Susedia stavajú z tejto strany drevený prístrešok vo vzdialenosti 0,6 m od hranice pozemkov (do výšky 3 m, rozloha prístreška do 25 m2, avšak prístrešok previazali s garážou. Garáž je postavená k ich RD, ktorá je situovaná 2 m od hranice pozemkov.) Strecha nášho RD a strecha ich prístreška budú vzdialené od seba cca 60 – 70 cm. Susedia vlastnia dve dodávky na podnikanie – prepravná služba. Ďakujem veľmi pekne.
Ing. Vladislav Koban 23. septembra 2019 o 16:26
v podstate to je len prístrešok (priestor bez požiarneho rizika), nie je veľmi čo namietať. Iné by bolo, ak by steny obili doskami, to už by musela mať stavba aj projekt požiarnej ochrany a posúdiť sa ako garáž alebo sklad, už podľa toho čo by v tej stavbe mali.
Boris Bršel 4. októbra 2019 o 10:06
chcel by som sa opýtať ohľadom tých odstupov. V zákone sa píše o splnení rôznych požiadaviek predložením výpočtov, nikde však neviem zistiť kto také výpočty vykonáva, kto mi vie zabezpečiť dané podklady.
Ak som správne pochopil, vy sa venujete požiarnej bezpečnosti. Môj projektant s tým nemá žiadne skúsenosti, neviete ako získať kompletné takéto podklady? Náš stavebný úrad ich totiž prísne požaduje.
Ing. Vladislav Koban 4. októbra 2019 o 13:29
odstupové vzdialenosti počíta špecialista požiarnej ochrany. Ono, Váš projektant by mal poslať architektúru ktorú spracoval na posúdenie špecialistovi požiarnej ochrany. Špecialista spracuje projekt požiarnej ochrany a Váš architekt musí požiadavky z projektu požiarnej ochrany zapracovať do svojho projektu. V projekt od špecialistu požiarnej ochrany budete mať vypočítane aj odstupové vzdialenosti z požiarneho hľadiska.
Boris Bršel 4. októbra 2019 o 15:21
Áno, máte pravdu, mám tieto odstupy vypočítané z pohľadu protipožiarnej veci v projekte. Stavebný úrad však tvrdí, že musím preukázať, že stavba spĺňať požiadavky urbanistické, architektonické, životného prostredia, hygienické, veterinárne, ochrany povrchových vôd atď. (cit. Stavebný zákon – §6 Odstupy stavieb). Mňa zaujíma či existuje niekto, kto vie takéto výpočty, alebo podklady poskytnúť.
Ing. Vladislav Koban 5. októbra 2019 o 7:11
v tomto by Vás mal nasmerovať stavebný úrad, že od akého orgánu, prípadne špecialistu chce konkrétne potvrdenie, vyjadrenie, aby ste si to vedeli zadovážiť. Odporúčam vybrať sa na daný stavebný úrad a nechať sa poučiť, nebudete ani prvý, ani posledný.
QR Vizitka – kontakt do mobilu
Ing. Vladislav Koban
vladislavkoban@gmail.com
0948 181 639
Copyright © poziarne.sk, Vytvoril: Ing. Vladislav Koban